Diari Oficial de la Generalitat Valenciana


Sumari del DOGV 5481, del 30-03-2007 (2007/4131)

RESOLUCIÓ de 20 de març de 2007, de la direcció general d'Ensenyament, per la que es convoquen proves per a l'obtenció dels títols de Tècnic i de Tècnic Superior de Formació Professional Específica.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5481

Data del DOGV
:   30-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4131


Data del document
:   20-03-2007

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * legislació escolar
    * ensenyament professional
    * ensenyament tècnic
    * examen
    * títol d'estudis

La Llei Orgànica 2/2006, de 3 de maig, d'Educació (BOE de 04.05.2006), establix en l'article 69.4, que les Administracions educatives, en l'àmbit de les seues competències, organitzaran periòdicament proves per a obtindre directament el títol de Batxiller o algun dels títols de formació professional.
L'Orde de 10 de març de 2004, (DOGV de 28 d'abril) regula les proves per a l'obtenció del títol de Tècnic de Formació Professional Específica a la Comunitat Valenciana.
L'Orde de 27 de gener de 2005, (DOGV d'11 de febrer) regula les proves per a l'obtenció del títol de Tècnic Superior de Formació Professional Específica a la Comunitat Valenciana.
En les ordes, anteriorment mencionades, s'indica que la Direcció General d'Ensenyament, convocarà, almenys una vegada a l'any, proves per a l'obtenció del títol de Tècnic i de Tècnic Superior de Formació Professional Específica, respectivament.
En este curs 2006/2007, es va a portar a efecte la convocatòria en el mes de juny. No obstant això, per als alumnes matriculats en el període establit en esta resolució i que, havent-se presentat a la convocatòria de juny, no les hagueren aprovat, podran realitzar les proves corresponents en el mes de setembre per a poder superar-les.
En virtut de l'autorització que em conferix la disposició final primera de l'Orde de 10 de març de 2004, i en la disposició final primera de l'Orde de 27 de gener de 2005 anteriorment mencionades, resolc:
U. Convocatòria de les proves
Es convoquen per a l'any 2007 les proves per a l'obtenció dels títols de Tècnic i de Tècnic Superior de Formació Professional Específica, indicats els annex I i II a la present resolució.
Dos. Requisits
Podran matricular-se per a la realització d'estes proves, les persones que reunisquen els requisits que figuren en el punt tercer de les ordes que les regulen, anteriorment mencionades.
Tres. Inscripció
1. La inscripció per a realitzar les proves es realitzarà en el període comprés entre els dies 17 i 30 d'abril de 2007, estos dos inclosos, en els centres educatius que figuren en els annexos I i II a esta resolució.
2. Els aspirants, podran inscriure's en un sol cicle formatiu i dins de cada cicle, dels mòduls professionals que desitgen.
3. Per a sol·licitar la inscripció els aspirants hauran de presentar la documentació següent:
- Sol·licitud d'inscripció que es presentarà en un només dels Centres Educatius que figuren en els annexos I i II, utilitzant per a això el model que constituïx l'annex III a esta resolució.
- D.N.I, o targeta d'estranger, o permís de residència o visat d'estudis, amb fotocòpia del mateix per a ser confrontada.
4. Amb relació al requisit d'accés a les proves, la justificació d'haver cursat ensenyances professionals relacionades amb el sector productiu a què pertanguen els mòduls de què es matricula l'interessat, quedaran acreditades amb alguna de les situacions següents:
- Presentació de certificat acreditatiu d'haver realitzat cursos de Formació Professional Ocupacional i/o Formació Professional Contínua, homologats pel SERVEF o organismes oficials anàlegs, amb una duració mínima de 150 hores i relacionades amb el camp professional a què vol accedir.
- Presentació de Certificats de Professionalitat d'acord amb el Reial Decret 1506/2003, de 28 de novembre, (BOE de 18 de desembre) pel qual s'establixen les directrius dels certificats de professionalitat, relacionats amb el Reial Decret 295/2004, de 20 de febrer (BOE de 9 de març) pel qual s'establixen determinades qualificacions professionals que s'inclouen en el Catàleg Nacional de Qualificacions Professionals, susceptibles de reconeixement i acreditació, identificades en el sistema productiu en funció de les competències apropiades per a l'exercici professional, en el Reial Decret 1087/2005, de 16 de setembre pel qual s'establixen noves qualificacions professionals, (BOE de 10 d'octubre) i en el Reial Decret 1228/2006, de 27 d'octubre, pel qual es complementa el Catàleg Nacional de Qualificacions Professionals. (BOE de 3 de gener de 2007).
- Certificat d'haver cursat ensenyances de tècnic auxiliar (FPI) o tècnic especialista (FP II) i que no hagen obtingut el títol corresponent.
- Acreditació d'haver-se presentat a les proves d'avaluació d'ensenyances no escolaritzades per a l'obtenció del títol de tècnic auxiliar i no haver obtingut la dita titulació.
- Certificat acadèmic d'haver cursat ensenyances de FPE i haver esgotat el nombre de convocatòries establida per a l'avaluació d'alguns mòduls professionals.
- Qualsevol altra documentació que acredite, fefaentment i de forma oficial, situació semblant a les anteriors.
En tots els casos, la formació acreditada haurà d'estar relacionada amb el camp professional a què pertanguen els cicles formatius de FPE en els que es matricule l'aspirant. (La dita relació s'haurà d'entendre en el conjunt dels cicles formatius que constituïxen la Família Professional).
5. El requisit d'accés per a acreditar una experiència laboral d'almenys, dos anys, quedarà justificat amb l'aportació de la documentació a què fa referència l'apartat tercer. a) de l'Orde de 10 de març de 2004 (DOGV de 28 d'abril) i de l'Orde de 27 de gener de 2005 (DOGV d'11 de febrer) que regulen les proves per a l'obtenció del títol de Tècnic i de Tècnic Superior, respectivament.
Quatre. Matriculació.
1. Una vegada finalitzat el procés d'inscripció, els centres receptors de les sol·licituds, examinaran la documentació presentada pels candidats verificant si complixen els requisits exigits per a la seua matriculació.
2. El centre publicarà el dia 7 de maig de 2007, en el tauler d'anuncis, la relació provisional d'admesos i exclosos a la realització de les proves, indicant en este últim cas el motiu de l'exclusió.
3. La relació provisional d'admesos podrà ser objecte de reclamació pels aspirants en els tres dies hàbils següents al de la seua publicació, per mitjà de la presentació d'escrit motivat dirigit al director del centre.
4. En el termini dels dos dies hàbils següents, el director ratificarà o rectificarà la decisió objecte de reclamació, comunicarà a l'interessat la decisió adoptada i ordenarà la publicació, en el tauler d'anuncis, de la llista definitiva d'admesos i exclosos.
5. Els candidats admesos quedaran matriculats en els mòduls professionals relacionats en la sol·licitud, una vegada pagades les taxes corresponents.
Cinc. Comissions d'avaluació.
1. Els centres educatius receptors de matricules comunicaran a la Inspecció Educativa el nombre d'admesos per a cada mòdul professional, abans del dia 18 de maig de 2007.
A la vista del nombre d'aspirants, s'establiran les Comissions Avaluadores que calguen, podent-se agrupar els matriculats en els distints centres educatius de la Comunitat Valenciana, als efectes d'examinar-se davant d'una mateixa Comissió Avaluadora quan el nombre d'ells així ho aconselle.
2. Les Direccions Territorials comunicaran als Centres Educatius abans del 31 de maig, les Comissions Avaluadores designades, els alumnes que hauran d'examinar i, el lloc on han d'actuar. Dites relacions es faran públiques en les corresponents Direccions Territorials de Cultura, Educació i Esport i en cada un dels centres educatius receptors de matricules.
3. Les Comissions d'Avaluació, designades pels directors territorials de Cultura, Educació i Esport, estaran composta per:
Un president, que serà el director del centre docent, o si no n'hi ha, un professor d'Educació Secundària o un professor tècnic de Formació Professional. Un secretari i tres vocals.
En tots els casos, hi haurà, almenys, tres membres de la comissió amb atribució docent en el cicle formatiu corresponent.
A proposta del president de la comissió d'avaluació, podran integrar-se els assessors externs necesaris per a avaluar aquells mòduls assignats a professorat especialista en el Reial Decret del currículum del cicle.
Seran funcions de les Comissions d'Avaluació:
- Organització i realització de les proves.
- Correcció i qualificació d'estes.
- Ompliment de l'acta de prova i de l'acta final i publicació de les llistes provisionals i les actes finals dels resultats.
- Resoldre les reclamacions de qualificacions estimades incorrectes.
4. Les Comissions Avaluadores es reuniran abans del dia 11 de juny per a la valoració de la documentació aportada pels aspirants a qui es referix l'apartat quatre.4 de l'Orde de 10 de març de 2004, i en el mateix apartat de l'Orde de 27 de gener de 2005 i podran requerir a l'interessat documentació complementària que evidencie l'adquisició de les competències per a les que sol·licita el seu reconeixement.
El reconeixement de competències es realitzarà atenent a les unitats de competència establides en els respectius títols de Formació Professional Específica.
S'analitzarà la correspondència entre la formació professional adquirida (per distints aprenentatges o activitat laboral) i els currículums dels mòduls professionals que corresponga.
En tot cas, el President de la comissió, comunicarà a l'interessat l'oportuna resolució, tres dies abans del començament de la realització de les proves.
L'acreditació total o parcial (unitats de competència) d'una competència professional, haurà de ser certificada i registrada en "acreditacions de competència", en el centre educatiu on figure l'expedient de l'aspirant a les proves.
El certificat de "acreditacions de competència", forma part de l'annex IV a esta resolució.
Sis. Estructura i contingut de les proves
1. Els exercicis de les proves, seran elaborats pels departaments didàctics corresponents a cada cicle formatiu en els centres educatius en què es realitzen.
2. Les proves es realitzaran per a cada mòdul formatiu, excepte per al mòdul de F.C.T que es realitzarà de forma presencial després de tindre superats la resta de mòduls professionals que componen el cicle formatiu.
3. Les proves inclouran continguts teòrics i realitzacions pràctiques. Dites proves es prepararan prenent com a referència els currículums vigents i les competències professionals dels cicles formatius objecte d'esta convocatòria.
Set. Realització de les proves.
1. Convocatòria de juny
Les proves, es realitzaran entre els dies 25 al 29 de juny de 2007, estos dos inclosos, ajustant-se al que disposa la present resolució.
2. Convocatòria de setembre
Les proves, es realitzaran entre els dies 10 i 14 de setembre de 2007, estos dos inclosos, segons el que disposa la present resolució.
El calendari de les proves, tant per a la convocatòria de juny com la de setembre, es farà públic el dia 8 de juny de 2007 en el tauler d'anuncis dels centres educatius on es realitzaran indicant, l'horari de les mateixes i els útils amb què haurà d'acudir l'aspirant.
Huit. Reclamació a les qualificacions.
1. Les reclamacions a què puga donar lloc les qualificacions, es realitzaran conforme al procediment següent:
a) Es presentaran per escrit dins dels tres dies hàbils següents al de la publicació dels resultats al president de la Comissió avaluadora del centre en què es van realitzar.
b) En el termini dels dos dies següents, la comissió d'avaluació ratificarà o rectificarà la qualificació objecte de reclamació, que es comunicarà pel president a l'interessat.
c) Si després de la decisió persistira la disconformitat, este podrà sol·licitar en el termini de dos dies hàbils següents a la recepció de la comunicació, que s'eleve la seua reclamació al director Territorial de Cultura, Educació i Esport corresponent qui, després de l'informe de la Inspecció educativa, resoldrà el que corresponga. La dita resolució, motivada, posarà fi a la via administrativa.
Nou. Qualificacions.
1. Les qualificacions dels mòduls professionals, excepte el de FCT, es realitzaran en forma de qualificacions numèriques compreses entre 1 i 10, sense decimals. Es consideraran positives les qualificacions iguals o superiors a 5.
2. El mòdul professional de FCT es qualificarà en termes d'Apte/No apte.
Deu. Actes.
1. S'estendrà una acta de la prova de cada un dels mòduls, en la que consten les qualificacions obtingudes, així com, si és procedent, l'exempció de la part corresponent.
Així mateix s'estendrà una acta final, en dos exemplars, de cada un dels cicles formatius, on constaran la qualificació de la prova; la qualificació del mòdul de FCT, quan haja sigut realitzat, o si és el cas exempt; i, si procedix o no l'expedició de títol.
Els models d'acta de prova i d'acta final, s'incorporen com annexos V i VI a esta resolució.
2. Les dites actes s'arxivaran en la Secretaria del centre educatiu on s'haja realitzat la prova, i un dels originals de l'acta final s'enviarà a la Inspecció Educativa per al seu estudi i posterior informe estadístic a la Direcció General d'Ensenyament.
3. Una còpia compulsada de l'acta final s'adjuntarà a la proposta d'expedició dels títols que el centre de titularitat de la Generalitat Valenciana on s'haja celebrat la prova, deurà presentar en la Direcció Territorial de Cultura, Educació i Esport corresponent.
Onze. Revalidacions.
1. En matèria de revalidacions, s'aplicarà el que disposa la normativa vigent.
Els interessats, hauran de sol·licitar les revalidacions, en el moment de formalitzar la matrícula.
2. En el cas del mòdul formatiu de FCT, podrà determinar-se l'exempció total o parcial del mòdul per la seua correspondència amb la pràctica laboral en el mateix camp professional a què pertany el cicle formatiu. La relació laboral ha de superar l'any natural i els dies cotitzats a la Seguretat Social, ser almenys de 150.
La sol·licitud d'exempció es realitzarà al formalitzar la matrícula d'este; no obstant això, també podrà sol·licitar-ho fora del període de matrícula, sempre amb una antelació de dos mesos a la data prevista per a la seua realització.
A la sol·licitud s'adjuntarà la documentació acreditativa d'acord amb la legislació vigent en matèria d'Ordenació de la Formació Professional Específica presencial.
3. Els membres de la Comissió Avaluadora es constituiran en comissió de valoració de la documentació presentada a l'efecte d'exempcions.
Com resultat de la valoració s'emetrà un informe tècnic, en el que es farà constar si existix o no correspondència, total o parcial, entre la pràctica laboral justificada documentalment i els objectius (capacitats terminals del mòdul de FCT.
4. A la vista de l'expedient, les direccions dels IES, emetran resolució individualitzada al respecte.
5. Contra la resolució de la direcció de l'IES, l'interessat podrà presentar recurs d'alçada en el termini d'un mes des de la seua notificació, davant de la Direcció Territorial de Cultura, Educació i Esport que corresponga; extrem que haurà de constar en la resolució.
DISPOSICIONS FINALS
Primera
La present Resolució produirà efectes l'endemà de la seua publicació en el Diari Oficial de la Generalitat Valenciana.
Segona
Contra la present resolució, que no esgota la via administrativa, es podrà interposar recurs d'alçada davant de la Secretària Autonòmica d'Educació en el termini d'un mes a comptar de l'endemà de la seua publicació en el Diari Oficial de la Generalitat Valenciana, segons el que disposa l'article 74. 3.c) de la Llei de Govern Valencià,de conformitat amb l'article 114 de la Llei 30/1992, de 26 de novembre.
València, 20 de març de 2007.- El director general d'Ensenyament: Josep Vicent Felip i Monlleó.
ANNEX I
Cicles formatius de grau mitjà
Tècnic en Busseig de Profunditat Mitjana:
Alacant: IES Mare Nostrum. Alacant
Tècnic en Operació, Control i Manteniment de Màquines i Instal·lacions del Vaixell:
Alacant: IES Mare Nostrum. Alacant
Tècnic en Pesca i Transport Marítim:
Alacant: IES Mare Nostrum. Alacant
Explotacions Agrícoles Intensives:
Alacant: IES. El Palmerar. Orihuela
València: IFPS núm.2. Complex Educatiu de Cheste
Jardineria:
Alacant: IES. Callosa d'en Sarrià
València: IFPS núm. 2. Complex Educatiu de Cheste
Treballs Forestals i de Conservació del Medi Natural
Castelló: IES Alt Palancia.Segorbe
Conducció d'Activitats Físiques i esportives al Medi Natural:
Alacant: IES Haygón. Sant Vicent del Raspeig
Castelló: IES Violant de Casalduch. Benicàssim
València: IES Districte Marítim. València
Gestió Administrativa:
Alacant: IES Mare Nostrum. Alacant
Castelló: IES Joan Coromines. Benicarló
València : IES El Serpis. València
Impressió d'Arts Gràfiques:
Alacant: IES El Carrús. Elx
València: IFPS Ciutat de l'Aprenent. València
Preimpressió en Arts Gràfiques:
Alacant: IES El Carrús. Elx
València: IFPS Ciutat de l'Aprenent. València
Comerç:
Alacant: IES Figueres Pacheco. Alacant
Castelló: IES Leopoldo Querol. Vinarós
València: IES Tirant lo Blanch. Gandia
Laboratori d'Imatge:
Alacant: IES García Berlanga. Sant Joan d'Alacant.
Castelló: IES núm. 2. Almassora
València: IES núm. 2 de Paterna
Acabats de Construcció:
Alacant: IES Gran Via. Alacant
València: IES Vicente Blasco Ibáñez.València
Obres de construcció:
València: IES Vicente Blasco Ibáñez. València
Equips i Instal·lacions Electrotècniques:
Alacant: IES Antonio José Cavanilles. Alacant
Castelló: IES Politècnic. Castelló de la Plana
València: IES La Costera. Xàtiva
Equips Electrònics de Consum:
Alacant: IES La Torreta. Elda
Castelló: IES Botànic Cavanilles. La Vall d'Uixó
València: IES Jaume I. Ontinyent
Mecanitzat:
Alacant: IES Cotes Baixes. Alcoi
Castelló: IES Politècnic. Castelló de la Plana
València: IES Vicente Blasco Ibáñez. València
Soldadura i caldereria:
València: IFPS Ciutat del Aprenent. València
Tractaments Superficials i Tèrmics:
València: IES Manuel Sanchis Guarner. Silla
Cuina:
Alacant: IES Cap de l'Aljub. Santa Pola
Castelló: IES Costa de Azahar. Castelló de la Plana
València: IFPS núm. 2. Complex Educatiu de Cheste
Servicis de Restaurant i Bar:
Alacant: IES Cap de l'Aljub. Santa Pola
Castelló: IES Costa de Azahar. Castelló de la Plana
València: IFPS núm. 2. Complex Educatiu de Cheste
Pastisseria i Forn:
Castelló: IES Costa de Azahar. Castelló de la Plana
València: IFPS Ciutat del Aprenent. València
Estètica Personal Decorativa:
Alacant: IES La Torreta. Elx
Castelló: IES Francesc Tàrrega. Vila-real
València: IES El Salvador Gadea. Aldaia
Perruqueria:
Alacant: IES núm. 19. El Pla. Alacant
Castelló: IES Francesc Tàrrega. Vila-real
València: IES Salvador Gadea. Aldaia
Caracterització:
Alacant: IES núm. 19. El Pla. Alacant
Panificació i Rebosteria:
Alacant: IES Mare de Déu del Remei. Alacant
Castelló: IES Costa de Azahar. Castelló de la Plana
Fabricació a Mesura i Instal·lació de Fusteria i Moble:
València: IES Tirant lo Blanc. Gandia
Fabricació Industrial de Fusteria i Moble:
València: IES Vicente Blasco Ibáñez. València
Carrosseria:
Alacant: IES Leonardo da Vinci. Alacant
Castelló: IES Politècnic. Castelló de la Plana
València: IES Faitanar. Quart de Poblet
Electromecànica de Vehicles:
Alacant: IES Leonardo da Vinci. Alacant
Castelló: IES Botànic Cavanilles. La Vall d'Uixó
València: IES Faitanar. Quart de Poblet
Instal·lació i Manteniment Electromecànic de maquinaria i conducció de linies:
Alacant: I.ES El Canastell. Sant Vicent del Raspeig
València: IES Luis Suñer Sanchis. Alzira
Muntatge i Manteniment d'Instal·lacions de Fred, Climatització i Producció de Calor:
Alacant: IES Gran Via. Alacant
Castelló: IES Llombai. Burriana
València: IES Luis Suñer Sanchis. Alzira
Laboratori:
Alacant: IES Mare de Déu del Remei. Alacant
València: IES Sanchis Guarner Sanchis. Silla
Cures Auxiliars d'Infermeria:
Alacant: IES Leonardo da Vinci. Alacant
IES Batoi. Alcoi
Castelló: IES Matilde Salvador. Castelló de la Plana
València: IFPS Ausias March. València
IFPS Pla del Quint. Mislata
Farmàcia:
Alacant: IES Montserrat Roig. Elx
Castelló: IES Matilde Salvador. Castelló de la Plana
València: IFPS Ausias March. València
Explotació de Sistemes Informàtics:
Alacant: IES Mare Nostrum. Alacant
Castelló: IES El Caminàs. Castelló de la Plana
València: IFPS Pla del Quint. Mislata
Atenció Socio Sanitària:
Alacant: IES Valle d'Elda. Elda
IES Victòria Kent. Elx
Castelló: IES Francesc Ribalta. Castelló de la Plana
València: IES núm. 27. València
IES Faitanar. Quart de Poblet
Calçat i Marroquineria:
Alacant: IES La Torreta. Elda
Confecció:
València: IFPS Ciutat de l'Aprenent. València
Operacions d'Ennobliment Tèxtil:
Alacant: IES Cotes Baixes. Alcoi
Producció de Filatura i Teixidoria de Calada:
Alacant: IES Cotes Baixes. Alcoi
Producció de Teixits de Punt:
València: IES Jaume I. Ontinyent
Operacions de Fabricació de Productes Ceràmics:
Castelló: IES El Caminàs. Castelló de la Plana
ANNEX II
Cicles Formatius de Grau Superior
Tècnic Superior en Navegació, Pesca i Transport Marítim:
Alacant: IES Mare Nostrum. Alacant
Tècnic Superior en Supervisió i Control de Màquines i Instal·lacions del Vaixell:
Alacant: IES Mare Nostrum. Alacant.
Gestió i Organització dels Recursos Naturals i Paisatgístics
Alacant: IES El Palmerar. Orihuela
Castelló: IES Alt Palància. Segorbe
Animació d'Activitats Físiques i Esportives
Alacant: IES Haygón. Sant Vicent del Raspeig
Castelló: IES Violant de Casalduch. Benicàssim
València: IES núm. 31. València
Administració i Finances
Alacant: IES Mare Nostrum. Alacant
IES Les Espeñetes. Orihuela
Castelló: IES El Caminàs. Castelló de la Plana
IES Joan Coromines. Benicarló
València: IES El Serpis. València
Secretariat
Alacant: IES Mare Nostrum. Alacant
Castelló: IES El Caminàs. Castelló de la Plana
València: IES El Serpis. València
Producció en Indústries d'Arts Gràfiques
Alacant: IES Carrús. Elx
València: IFPS Ciutat de l'Aprenent. València
Comerç Internacional
Alacant: IES Victòria Kent. Elx
Castelló: IES El Caminàs. Castelló de la Plana
València: IES Tirant lo Blanc. Gandia
Gestió Comercial i Màrqueting
Alacant: IES núm. 11. Alacant
Castelló: IES Caminàs. Castelló de la Plana
València: IES núm. 31. València
Gestió del Transport
Alacant: IES Victòria Kent. Elx
València: IES Abastos. València
Servicis al Consumidor
Alacant: IES Figueres Pacheco. Alacant
Castelló: IES Llombai. Burriana
València: IES núm. 27. València
Imatge
Alacant: IES Luis García Berlanga. Sant Joan d'Alacant
Castelló: IES núm. 2. Almassora
València: IES núm.2 de Paterna.
Realització d'Audiovisuals i Espectacles
Alacant: IES Luis García Berlanga. San Joan d'Alacant
València: IES núm. 2 de Paterna
So
Alacant: IES Luis García Berlanga. Sant Joan d'Alacant
València: IES núm. 2 de Paterna
Desenrotllament de Projectes Urbanístics i Operacions Topogràfiques
Alacant: IES Misteri Elx. Elx
Castelló: IES Matilde Salvador. Castelló de la Plana
València: IES Salvador Gadea. Aldaia
Desenrotllament i Aplicació de Projectes de Construcció
Alacant: IES Gran Via. Alacant
Castelló: IES Matilde Salvador. Castelló de la Plana
València: IES Vicente Blasco Ibáñez. València
Realització i Plans d'Obra
Alacant: IES Gran Via. Alacant
València: IFPS Ciutat de l'Aprenent. València
Desenrotllament de Productes Electrònics
Alacant: IES El Palmerar. Orihuela
Castelló: IES Politècnic. Castelló de la Plana
València: IES Misericordia. València
Instal·lacions Electrotècniques
Alacant: I.ES Antonio José Cavanilles. Alacant
IES Antonio Navarro Santafé. Villena
Castelló: IES Politècnic. Castelló de la Plana
València: IES Vicente Blasco Ibañez. València
IES La Costera. Xàtiva
Sistemes de Regulació i control Automàtics
Alacant: IES Cotes Baixes. Alcoi
Castelló: IES Botànic Cavanilles. La Vall d'Uixó
València: IFPS núm. 2. Complex Educatiu de Cheste
Sistemes de Telecomunicació i Informàtics
Alacant: IES Antonio José Cavanilles. Alacant
Castelló: IES Politècnic. Castelló de la Plana
València: IES núm. 27. València
Construccions Metàl·liques
Alacant: IES Antonio José Cavanilles. Alacant
Desenrotllament de Projectes Mecànics
Alacant: IES Cotes Baixes. Alcoi
València: IES Vicente Blasco Ibáñez. València
Producció per Mecanitzat
Alacant: IES Antonio José Cavanilles. Alacant
València: IES Vicente Blasco Ibáñez. València
Agències de Viatges
Alacant: IES Miguel Hernández. Alacant
Castelló: IES Costa de Azahar. Castelló de la Plana
València: IES Benlliure. València
Allotjament
Alacant: IES Mediterrania. Benidorm
Castelló: IES Costa de Azahar. Castelló de la Plana
València: IFPS núm. 2. Complex Educatiu de Cheste
Informació i Comercialització Turística
Alacant: IES Miguel Hernández. Alacant
Castelló: IES Costa de Azahar. Castelló de la Plana
València: IES Benlliure. València
Restauració
Alacant: IES Cap de l'Aljub. Santa Pola
Castelló: IES Costa de Azahar. Castelló de la Plana
València: IFPS núm. 2. Complex Educatiu de Cheste
Estètica
Alacant: IES núm. 19. Alacant
Castelló: IES Francesc Tàrrega. Vila-real
València: IES Pobla de Vallbona.
Indústria Alimentària
Alacant: IES Mare de Déu del Remei. Alacant
València: IFPS Ciutat de l'Aprenent. València
Administració de Sistemes Informàtics
Alacant: IES Severo Ochoa. Elx
Castelló: IES El Caminàs. Castelló de la Plana
València: IES Abastos. València
Desenrotllament d'Aplicacions Informàtiques
Alacant: IES Severo Ochoa. Elx
Castelló: IES Miralcamp. Vila-real
València: IES Abastos. València
Desenrotllament de Productes en Fusteria i Moble
Castelló: IES Politècnic. Castelló de la Plana
València: IES Vicente Blasco Ibáñez. València
Automoció
Alacant: IES Leonardo da Vinci. Alacant
Castelló: IES Politècnic. Castelló de la Plana
València: IES núm. 36. València
Manteniment Aeromecánico
València: IFPS núm. 2. Complex Educatiu de Cheste
Prevenció de Riscos Professionals
Alacant: IES Canastell. Sant Vicent del Raspeig
Castelló: IES Politècnic. Castelló de la Plana
València: IES Blasco Ibáñez. València
Desenrotllament de Projectes d'Instal·lacions de Fluids, Tèrmiques i de Manutenció
Alacant: IES Gran Via. Alacant
Manteniment d'Equip Industrial
Alacant: IES Antonio José Cavanilles. Alacant
Castelló: IES Politècnic. Castelló de la Plana
València: IES Faitanar. Quart de Poblet
Manteniment i Muntatge d'Instal·lacions d'Edifici i Procés
Alacant: IES Canastell. Sant Vicent del Raspeig
Anàlisi i Control
Alacant: IES Mare de Déu del Remei. Alacant
València: IES Vicente Blasco Ibáñez. València
Química Ambiental
València: IES Vicente Blasco Ibáñez. València
Anatomia Patològica i Citologia
Alacant: IES Leonardo da Vinci. Alacant
Castelló: IES Matilde Salvador. Castelló de la Plana
València: IFPS Ciutat de l'Aprenent. València
Dietètica
Alacant: IES núm. 1. Xàbia
Castelló: IES José Vilaplana. Vinaròs
València: IES Federica Montseny. Burjassot
Documentació Sanitària
Alacant: IES La Torreta. Elx
Castelló: IES Matilde Salvador. Castelló de la Plana
València: IFPS Ausiàs March. València
Higiene Bucodental
Alacant: IES Leonardo da Vinci. Alacant
València: IFPS Ausiàs March. València
Laboratori de Diagnòstic Clínic
Alacant: IES L'Almadrava. Benidorm
Castelló: IES Matilde Salvador. Castelló de la Plana
València: IFPS Ausiàs March. València
Salut Ambiental
Alacant: IES Batoi. Alcoi
València: IES Federica Montseny. Burjassot
Pròtesi Dental
València: IFPS Ausiàs March. València
Animació Sociocultural
Alacant: IES Figueras Pacheco. Alacant
Castelló: IES Frances Ribalta. Castelló de la Plana
València: IES Jordi de Sant Jordi. València
Educació Infantil
Alacant: IES Figueras Pacheco. Alacant
Castelló: IES Francesc Ribalta. Castelló de la Plana
València: IES núm. 27. València
IES José de Ribera. Xàtiva
Integració Social.
Alacant: IES Victòria Kent. Elx
Castelló: IES Francesc Ribalta. Castelló de la Plana
València: IES Jordi de Sant Jordi. València
Patronatge
Alacant: IES La Torreta. Elda
València: IES Sivera Font. Canals
Processos Tèxtils de Filatura i Teixidoria de Calada
Alacant: IES Cotes Baixes. Alcoi
València: IES Jaume I. Ontinyent
Desenrotllament i Fabricació de Productes Ceràmics
Castelló: IES El Caminàs. Castelló de la Plana